
Görbe tükör a beteg véleménye? Betegelégedettségi vizsgálat a Járóbeteg-szakellátó egységben.

Minőségbiztosítási standardok előírják, hogy minden évben betegelégedettségi vizsgálatot kell elvégezni a járóbeteg-szakellátó egységekben. Ezek a vizsgálatok megmutatják, hogy értékelik a betegek a szakrendelőben dolgozó egészségügyi személyzet munkáját, mennyire elégedettek, vagy elégedetlenek a szakellátó osztályok működésével. Feltárhatjuk azokat a pontokat, ahol lehet további fejlesztéseket végrehajtani a minőségbiztosítás terén, ezzel fokozva a beteg biztonságot. Ezeket az értékeléseket papír alapon és online is ki lehet tölteni, akár a rendelőben, várakozás közben, vagy otthon - fontos az anonimitás-majd az adatok feldolgozása után egy képet kaphatunk az egészségügyi ellátás milyenségéről. De vajon ugyanaz a szemlélete egy fájdalmas beavatkozás előtt, vagy után álló betegnek, vagy ha a kitöltés egy másik időben, történik. Vajon akkor is ugyanazt az értékeléseket adja? Hasonlóan véleményez egy alacsonyabb vagy magasabb iskolázottságú a beteg? Vonhatunk le érdemi következtetéseket ezekből a felmérésekből? Mennyire érzik fontosnak a betegek a véleményük kikérdezését? A betegek valóban érdemi válaszokat tudnak adni az egészségügyi ellátás szakmaiságáról, vagy túldimenzionált kérdéseket kapnak. Változnak-e a kérdőívek, illetve mennyire összehasonlíthatóak országos szinten az eredmények. Van -e standard előírása a Betegelégedettségi nyilatkozatnak? Bemutatom az általam vizsgált Szakellátó- rendszerben a betegelégedettségi kérdőívet és elemzem a kapott eredményeket.



